open-index/open-wikipedia-markdown huggingface dataset:
ئانتاریۆ

**پارێزگای ئەنتاریۆ** () پارێزگایەکی وڵاتی کەنەدایە. بە چڕترین ھەرێمی دانیشتووان دادەنرێت لەچاو ھەرێمەکانی تری کەنەدا بەجۆرێک کە ٪‏٤٠ ھەموو دانیشتووانی کەنەدا لەم ھەرێمە نیشتەجێن. بە سێیەم گەورەترین ھەرێمی کەنەدا دادەنرێت لە ڕووی ڕووبەرەوە (دوای ھەرێمەکانی کێبێک و نوونەڤووت). شاری تۆرۆنتۆ بە پایتەختی ھەرێمەکە دادەنرێت کە قەرەباڵغترین شاری ھەموو کەنەدایە و ناوەندێکی ئابووریی گرنگە و بە دڵی ئابووریی کەنەدا بانگ دەکرێت. شاری ئۆتاوا کە پایتەختی کەنەدایە کەوتووەتە ئەم ھەرێمە. ژمارەی دانیشتووانی ھەرێمەکە بەگوێرەی سەرژمێریی ساڵی ٢٠١٢ بریتییە لە ١٢٬٨٥١٬٨٢١کەس، ھەربۆیە ٪‏٤٠ دانیشتووانی ھەموو کەنەدا پێکدێنێت. ڕووبەرەکەی ١٬٠٧٦٬٣٩٥ کم دووجایە. لە ساڵی ١٦١٣ بۆیەکەم جار ساموێل شامبەڵان دۆزیویەتەوە و فەرەنسییەکان ڕکێفیان بەسەر ھەبووە. تاوەکو ١٧٦٣دواتر کەوتووەتە ژێڕدەسەڵاتی ئینگلیزەکان پاشان بوەتە ئەندام لە یەکێتی کەنەدا لە ساڵی ١٨٦٧دا.

## جوگرافیا
ئاودری ھێدسن کەوتووەتە بەشی باکووری و ھەرێمی کێبێک کەوتووەتە خۆڕھەڵاتی و ھەرێمی مانیتۆبا کەوتووەتە خۆڕئاوای و وڵاتە یەکگرتووەکانی ئەمریکا کەوتووەتە باشووری.

زەوییەکی دەشتەنی کشتوکاڵی ھەیە کە دەورەدراوە بەچەندین دەریاچەی داخراو و کراوە، لەبەشی باکووری ھەندێک بەرزایی ھەیە خاوەنی چەندین سامانی کانزایی بەنرخە

### کەشوھەوا
وەک ھەموو ھەرێمەکانی تری کەنەدا کەشێکی ساردی ھەیە بەڵام ناوچەکانی باشووری لەگەڵ ناوچەکانی باکووری جیاوازییەکی زۆری ھەیە، بەشی باکووری زستانێکی سارد و درێژی ھەیە و ھاوینەکەشی کورت و فێنکە بەڵام بەشی باشووری ساردییەکەی کەمترە و ھاوینەکەی سێ مانگی تەواو پڕدەکات.

## پێکھاتەی دانیشتووانەکەی
### زمان
زمانی ئینگلیزی زمانی فەرمی ئەنتاریۆیە؛ کە نزیکەی ٪‏٧٠ دانیشتووانەکەی بە ئینگلیزی دەدوێن. ھەروەھا ھەندێک لەدانیشتوانەکەی بە فەڕەنسی دەدوێن بەتایبەت لەبەشی باکوور و باکووری خۆڕھەڵاتی. بەپێی یاسا ھەر ناوچەیەک بە ڕێژەی ٪‏١٠ پتر بە فەڕەنسی دووان ئەوە لەوناوچەیە زمانی فەڕەنسی وەک زمانی فەرمی بەکاردێت، لە ٪‏٤ دانیشتووانی ئەنتاریۆ بە فەڕەنسی دەدوێن. بە ڕێژەی ٪‏١١ دانیشتووانی ئەنتاریۆ بە ئینگلیزی و فەڕەنسی دەدوێن (٢٠١١). ھەروەھا زمانەکانی ھۆڵەندی و ئیتاڵی و ھیندی و عەرەبی و عیبری و ئیسپانی و کوردی و پۆلۆنی و پورتوگالی و چینیش بەکاردێن لەلایەن کۆچبەرە تازەکانەوە.

### ئایین
بەگوێرەی ساڵی ٢٠١١ گەورەترین کۆمەڵەی ئایینی کریستیانە کاسۆلیکییەکانن، کە لە ٪‏٣١٬٤دانیشتوانەکەی پێکدێنن، ھەروەھا کریستانی یەکێتی کەنەدی لە ٪‏٧٬٥دانیشتوان پێکدێنن و کریستیانی ئەنجەلیکانی ٪‏٦٬١ دانیشتووان پێکدێنن، بەڕێژەی ٪‏٣٢ھیچ باوەرێک و ئایینێکیان نییە و لە ٪‏٤٬٦ دانیشتووانەکەی موسڵمانن و لە ٪‏٢٬٩ جوولەکەن و لە ٪‏١٬٥ئایینزاکانی ترن.

## گەورەترین شارەکان
لەگەورەترین شارەکانی ئەنتاریۆ:
* تۆرەنتۆ
* ئۆتاوا
* برامتن
* سکاربۆرۆ
* لۆندەن
* مسیساگا
* ھامڵتن
* مارکھام
* ویندزێر

## سەرچاوەکان
* 

## بەستەرە دەرەکییەکان

پۆل:پارێزگاکانی کەنەدا
پۆل:ویلایەتەکان و مەڵبەندەکان، دامەزرانی ١٨٦٧
پۆل:ئۆنتاریۆ
پۆل:کەنەدا
پۆل:جوگرافیا
ھەرێمی نیو برانزویک

**ھەرێمی نیو برانزویک**  ھەرێمێکە لە کەنەدا، پایتەختەکەی شاری فریدرێکتنە و شاری سانت جۆن چڕترین ناوچەی دانیشتوانی ھەرێمەکەیە، تاکە ھەرێمی کەنەدایە کە ھەردوو زمانی ئینگلیزی و فەڕەنسی تێیدا فەرمیە بەپێی دەستور. بۆ یەکەم جار ساموێل دوو شامبەڵان ئەم ھەرێمەی دۆزیەوە لە ١٦٠٤ دواتر کەوتە ژێڕدەستی ئینگلیزەکان لە ١٧٦٣ لەساڵی ١٧٨٤لەھەرێمی نۆڤاسکۆشیا جیابویەوە و بوو بە ئەندام لە یەکێتی کەنەدی، ڕووبەرەکەی ٧٣٬٠٠٠کم چوارگۆشەیە ژماڕەی دانیشتوانی یەک میلیۆن کەسە کە لە ٪‏٥٨بەڕەگەز ئینگلیزن و بە ٪‏٣٧بە ڕەگەز فەڕەنسین، گرنگترین شارەکانی سانت جۆن و مۆنکتن.

## زەوی و دانیشتوان
زەویەکەی بریتیە لە زنجیرە چیای ئەباڵش کە لەئەمەریکاوە درێژبۆتەوە، ھەرێمەکە ھاوسنورە لەگەڵ وڵاتە یەکگرتوەکانی ئەمریکا لەبەشی باشوری ھەروەھا دەروانێتە زەریای ئەتلەسی لەبەشی خۆرھەڵاتی، ھەروەھا وەک نیمچە دورگەیەک دەردەکەوێت کە کەنداوی سسنت لۆرانس لەباکوری ھەڵکەوتوە، خاوەنی دارستانێکی چڕە کە زستانێکی سارد و درێژی ھەیە لەگەڵ ھاوینێکی کورت و فێنک

ھەروەھا زەویەکی بەپیتی ھەیە بۆ کشتوکاڵ و ئاژەڵداری جگە لەبەرھەمرکانی دارستان و کانە کانزاییەکانی وەک مس و زێڕ و قورقوشم و زەنک و زیو و نیکل، داھاتی ساڵانەی کانزاکاری نزیکەی ٥١٧ میلیۆن دۆلار دەبێت جگە لە بواری چەندین پیشەسازی گرنگ.

## سەرچاوەکان
* 

## بەستەرە دەرەکییەکان

پۆل:پارێزگاکانی کەنەدا
پۆل:ویلایەتەکان و مەڵبەندەکان، دامەزرانی ١٨٦٧
پۆل:وڵاتەکانی ئینگلیزی ئاخێو
پۆل:وڵاتەکان و مەڵبەندەکانی فەڕەنسی ئاخێو
پۆل:کەنەدا
پۆل:جوگرافیا
نیوفاندلەند و لابرادۆر

**نیو فەنلاند و لابرادۆر** (، , ) پارێزگایەکی کەنەدیە دەڕوانێتە سەر زەریای ئەتڵەسی لەبەشی باکووری ئەمەریکای باکوردا، ئەم ھەرێمەی خۆڕھەڵاتی کەنەدا پێکدێت لە دوو بەش :دوورگەی نیوفنلاند و بەشی درێژبووەوەی خاکی کەنەدا کە پێی دەڵێن لابرادۆر لە باکوری خۆرئاوای دورگەکەیە.

ھەرێمەکە ناوچەیەکی داگیرکراوی ئینگلیزەکان بوو لە ٣١مارسی ١٩٤٩بوو بەئەندام لەیەکێتی کەنەدا، کە ڕێزبەندی دەیەمین ھەرێمی گرتوە بۆ چوونە ناو یەکێتیەکە، سەرەتا ھەرناوی نیوفەندلاند بو بەڵام حکومەتەکەی لە ١٩٦٤ ەوە برگەی لابرادۆریشی زیادکرد کە بوە حکومەتی نیوفەندلاند و لابرادۆر لە ٢٠٠١، بەڵام ئێستا لەسەرزاران ناوی نیوفەندلاند بەجیا دێت و ناوی لابرادۆریش بەجیا

ڕێژەی دانیشتوانەکەی ٥١٠٠٠کەسە بەپێی سەرژمێری ٢٠١٠ کە لە ٪‏٩٤خەڵکەکەی لە دورگەکە دەژین کە خەڵکەکەی شێوەزارێکی ئاخاوتنی سەربەخۆیان ھەیە بۆ ھەردوو زمانی ئینگلیزی و فەڕەنسی کە پێی دەڵێن شێوەزاری نیو فەنلاند.

## جوگرافیا
گەڕووی بێڵی ھەردوو پارچەی ھەرێمەکەی جیاکردۆتەوە، بەشی خۆڕھەڵاتی دورگەی نیوفەندلاندە و بەشی خۆڕئاوای خاکە درێژبوەکەی کەنەدایە کە لابرادۆر. ھەرێمەکە خاوەنی ٧٠٠٠٠ دورگەیە.

ڕووبەری دورگە سێگۆشەییەکە (نیوفەندلاند)٤٠٠کم چوارگۆشەیە، ڕووبەری لابرادۆر لەگەڵ دورگەکانی ٢٩٤٣٣٠کم چوارگۆشەیە، ھەموویان پێکەوە لە٪‏٤٬٠٦ڕووبەری کەنەدا پێکدێنن.

## کەشوھەوا
کەشی نیوفەندلاند کەشێکی کیشوەری ھەیە بەھۆی کاریگەری زەریاوە کە بەگشتی کەشێکی زۆڕساردی ھەیە ھەرچی ناوچەی لابرادۆریشە لەناوناوچەی تەندرایە کە زۆڕ سارد و وشک و تاریکە.

## دانیشتوان
گەورەترین کۆمەڵەی نەتەوەیی لەم ھەرێمە ئینگلیزەکانن بەگوێرەی سەرژمێری ساڵی ٢٠٠١ ئینگلیزەکان ٪‏٣٩٬٤ دانیشتوان پێکدێنن لەبەرامبەر فەڕەنسیەکان کە ٪‏١٩٬٧ دانیشتوان پێکدێنن، ئیرلەندیەکان ٪‏١٩٬٧دانیشتوان پێکدێنن ھەروەھا سکوتلەندیەکان ٪‏٦٬٠دانیشتوانی ھەرێمەکەن، بەڵام بەگوێرەی سەرژمێری ٢٠٠٣ لە ٪‏٣٨ خۆیان تەنھا بە کەنەدی ناساندوە.

## ئابوری
لە ساڵی ٢٠٠٥ بەدواوە ئابوری ھەرێمەکە زۆربەرزبۆتەوە کە کۆی داھاتی ناوەخۆی گەیشتۆتە ١٤میلیارد دۆلار بۆ ساڵێک و داھاتی خزمەتگوزاریە پیشەییەکان گەیشتۆتە ٨ میلیارد دۆڵار جگە لەداھاتی بوارەکانی چاودێری پزیشکی و کارگێری گشتی و بوارە جۆربەجۆرەکانی تر.

### پیشەسازی
یەکەم ھەرێمە لەبەرھەم ھێنانی کاغەز لەسەرئاستی کەنەدا، ساڵانە ٤٢٠٠٠٠تۆن کاغەز بەرھەمدێنێت ھەروەھا ڕێژەیەکی زۆڕ لە تەختە دەخەنە بازاڕەکان. ھەروەھا چەندین کارگەی جۆربەجۆریان ھەیە لەبوارەکانی جلوبەرگ و خواردەمەنیەکان.

### کشتوکاڵ
لەبەشی باشوری کێلگەی بەفەریان زۆرە کە پەتاتە و پیاز و چەندین خۆراکی تر بەرھەم دێنن لەگەڵ سەدان کێلگەی بەرھەمھێنانی ئاژەڵ و پەلەوەری جۆربەجۆر زۆرترین ڕێژەی ھێلکە بەرھەمدێنن جگە لە پەنیرو دۆشاو و بەرھەمە جۆربەجۆرەکانی تر

### گەشتیاری
کەرتی گەشتیاری بەشێوەیەکی مەزن گرنگی پێدراوە تەنھا لە ٢٠٠٦ بڕی ٥٠٠٠٠٠گەشتیار ڕویان لە ھەرێمەکە کردوە و ٣٦٦میلیۆن دۆلار داھاتەکەی بووە

## گواستنەوە و گەیاندن
### کاشینک
ھەرێمەکە چەندین پڕۆژەی خزمەتگوزاری دابین کردوە لە ھەرێمەکە وەک کاشینک کە بەدرێژایی کەناراوەکانی ھەرێمەکە ڕۆژانە لەخزمەت دان

## سەرچاوەکان
* 

پۆل:پارێزگاکانی کەنەدا
پۆل:ویلایەتەکان و مەڵبەندەکان، دامەزرانی ١٩٤٩
پۆل:تەندرا
پۆل:جوگرافیا
پۆل:کۆلۆنیەکانی پێشووی نەرویج
بریتش کۆلۆمبیا

**بریتش کۆلۆمبیا** () ھەرێمێکی کەنەدیە دەکەوێتە ئەوپەری خۆڕئاوای کەنەدا لە ١٨٤٩ یەکەمجار دورگەی ڤانکوڤەر لەلایەن ئینگلیزەکان دەستی بەسەرداگیرا کە دواتر لە ١٨٦٦زنجیرە چیاکانی پشتیشی خرایە پاڵی دواتر تەواوی خاکەکەی چوە ناوبازنەی ئینگلیزەکان لە ١٨٧١، ڕووبەری ھەرێمەکە ٩٤٤٬٧٣٥ کم چوارگۆشەیە، ژمارەی دانیشتوانی بەگوێرەی سەرژمێری ٢٠٠٩ بڕی ٤٬٤١٩٬٩٧٤کەسە، شاڕی ڤیکتۆریا پایتەختی ھەرێمەکەیە و شاڕەکانی ڤانکۆڤەر و پرێنس جۆرج  لەگرنگترین شارەکانیەتی.

## ھەڵکەوتەی ھەرێم
ھەریەکە لە زەریای ھێمن و ئەلاسکا کەوتونەتە باکور و خۆڕئاوای ھەرێمەکە، ھەروەھا ھەرێمی دەڤەرەکانی باکوری خۆڕئاوا کەوتۆتە باکوری ، ھەرێمی ئەلبێرتا لەبەری خۆڕھەڵاتیتی و وڵاتە یەکگرتوەکانی ئەمەریکاش لە باشوریەتی.

## خاک
زۆرینەی پێکھاتەی زەویەکانی بەرزی و نزمی و شاخاوین کە زنجیرە چیاکانی ڕۆکی بەتەواوی ھەرێمەکە درێژبۆتەوە و دەڕوانێتە زەریای ھێمن، لەنێو زنجیرە چیایەکە ھەزاران کەژ و کێو و دۆڵ و ڕوبار و دارستانی چڕ ھەن.

## کەشوھەوا
کەشی ھەرێمەکە لەژێڕ کاریگەری زەریای ھێمن و بای گەرمی باشوردایە کەبوەتە ھۆی بەرزبوونەوەی پلەکانی گەرما بەجۆرێک زستانێکی فێنک و ھاوینێکی گەرمی ھەیە جگە لەناوچە کەژ و کوێستانەکانی کە زستانی ساردودرێژیان ھەیە لەگەڵ ھاوینی کورت و فێنک ڕێژەی باران بارین زۆڕە و بەدرێژایی کەناراوەکانی باران دەبارێت بەمەش دارستانێکی بەرفراوان و شێداری دروست کردوە.

## سەرچاوەکان
*

## بەستەرە دەرەکییەکان

پۆل:پارێزگاکانی کەنەدا
پۆل:پارێزگاکان و مەڵبەندەکانی کەنەدا
پۆل:ویلایەتەکان و مەڵبەندەکان، دامەزرانی ١٨٧١
پۆل:کۆلۆمبیای بریتانی
پۆل:ھەموو کۆلکەوتارەکان
پۆل:جوگرافیا
پۆل:کەنەدا
وایت ھۆرس (یووکان)

**وایت ھۆرس** () پایتەختی ھەرێمی یووکانە لە کەنەدا، ژمارەی دانیشتوانەکەی ٢٣٬٢٧٦ کەسە بەپێی سەرژمێری ٢٠١١، گەورەترین شاری ھەرێمی یووکانە.

## سەرچاوەکان
* 

پۆل:جوگرافیای کەنەدا
پۆل:ھەموو کۆلکەوتارەکان
پۆل:ھەرێمی یووکان
پۆل:جوگرافیا
ناوچەکانی باکووری خۆراوای کەنەدا

**ھەرێمی دەڤەرەکانی باکوری خۆڕئاوا** لە کەنەدا. ئەم ھەرێمە پێشتر شوێنی بەرھەمەکانی ھاوبەشگای ھێدسن بەی بوو لەگەڵ ھاوبەشگای مۆنتریال لەسەدەی حەڤدەھەمدا، بەڵام لە ١٨٨٠بوو بە ئەندام لە یەکێتی کەنەدا کە دواتر سەرجەم زەویەکانی جەمسەری باکوریش خرانە سەر ئەم ھەرێمە، ڕووبەری ھەرێمەکە (٣٬٣٧٩٬٧٠٠)کم چوارگۆشەیە، ژمارەی دانیشتوانی ٤٥٬٧٤١ کەسە بەگوێرەی سەرژمێری ١٩٨١، نیوەی دانیشتوانەکەی پێکھاتووە لە ئەسکیمۆکان، پایتەختی ھەرێمەکە شاری یەلەونایفە ھەوروەھا شارەکانی ئینۆڤیک و فۆرس سمیس لەگرنگترین شارەکانیێتی.

## ھەڵکەوتەی ھەرێمەکە
دەکەوێتە ھەرەبەشی سەرەوەی کەنەدا، کە دەڕوانێتە سەر زەریای بەستەلەکی باکور ھەروھا ھاوکەنارە لەگەڵ ئاوەکانی ھێدسن بەی، کە زۆرینەی زەویەکانی سەر ھێدسن بەی لەخۆدەگرێت، کەشوھەوای ناوچەکە کەشێکی جەمسەری سارد و وشکە ھەربۆیە زۆرینەی مانگەکانی ساڵی زستانە و ھاوینی زۆر کەمە بەم ھۆیەوە پلەی گەرما بەردەوام لەژێر سفرە، ھاوینەکەی بەکاری کشتوکاڵی نایێت، تەنھا لەبەشی باشوری ھەندێک دارستانی دارکاژی ھەیە کە تاوەکو بەرەو باکور ھەڵبکشێی زەویەکان تەخت و بێ ڕووەک دەبن و دەچنە ناو ناوچەکانی تەندرا.

## سەرچاوەکان
* 
## بەستەرە دەرەکییەکان

* حکومەتی ھەرێمی دەڤەرەکانی باکوری خۆڕئاوا
* 
* مەڵبەندی شازادە وێڵز بۆ کەلتوری جەمسەری
* گەشتیاری لە ھەرێمی دەڤەرەکانی باکوری خۆرئاوا
* Aurora College 

پۆل:ئۆقیانووسی ئارکتیک
پۆل:ھەموو کۆلکەوتارەکان
پۆل:کۆلکەوتارەکانی جوگرافیا
پۆل:تەندرا
پۆل:پارێزگاکانی کەنەدا
پۆل:جوگرافیا
ئێدمنتن

وێنۆک|دیمەنێک لەشارەکە لەدوورەوە
**ئێدمنتن** () پێنجەم گەورەترین شارەکانی کەنەدایە و پایتەختی ھەرێمی ئەلبێرتایە. ئەم ناوچەیە نەدۆزرابۆوە لەلایەن ئەوروپییەکانەوە تاوەکو نیوەی دووەمی سەدەی نۆزدەھەم ھۆکاری ناونانەکەی دەگەڕێتەوە بۆ ئێدمنتنی لۆندەنی ئینگلتەرا. ئێدمنتن شار نەبوو تاوەکو ١٩٠٤ کە ژمارەی ئەوسای تەنھا ٨٬٣٥٠ کەس بوو، لە ڕێکەوتی ١ ئەیلوولی ١٩٠٥ بووە پایتەختی ھەرێمی ئەلبێرتا، لەم ساڵانەی دوایی گەشەسەندنی مەزنی بەخۆوە بینی بەھۆی دۆزینەوەی نەوت بەپێی سەرژمێری ٢٠٠٦ دانیشتوانەکەی گەیشتۆتە ٨٣٦٬٣٧٢ کەس.

## وەرزش
لەم شارە چەندین یانەی باش ھەیە لە بەناوبانگترینیان یانەی ئێدمنتن کە ئێستا لە خولی نایابی کەنەدی یاری دەکات.

## سەرچاوەکان
* 

## بەستەرە دەرەکییەکان

پۆل:شوێنە ئاوەدانەکان، دامەزرانی ١٩٠٤
پۆل:ئەلبێرتا
پۆل:ھەموو کۆلکەوتارەکان
پۆل:شارەکانی ئەلبێرتا
پەیی داڵانەیی

**پەیی داڵانەیی** بریتییە لە یەکێک لە دوو لقەکەی پەیی ژمارە ھەشتی کاسەی سەر (پەیی بیستن لقەکەی ترێتی). لە مرۆڤدا پەیی داڵانەیی هەستەپەیە و بەرپرسیارە لە گواستنەوەی زانیاری دەربارەی شوێنی سەر لە بۆشاییدا. ئەم زانیاریانە دەگوازرێنەوە لە لەلایەن موەخانەکان کە دەکەونە ناو مەشکاڵە و کیسۆڵە ھەروەھا ھەرسێ جۆگەی کەوانەیی بۆ پەیەگرێی داڵانەیی. زانیاری لە سێ جۆگەی کەوانەیی ھەست دەکات بە گۆڕانکاری لە ھێزی کێشکردنی زەوی وجوڵەی سەر. ھاتنی زانیاری لە سێ جۆگەی کەوانەی دەبێتە ھۆی جوڵەی تۆپەی چاو بە پێچەوانەی جوڵەی سەر. ھەردووکیان گرنگن بۆ ڕاگرتنی ھاوسەنگی جەستە و بینینی وێنەیەکی ڕون لە کاتی جووڵەدا.

ئەکسۆنی پەیی داڵانەیی لەگەڵ داڵانەییەناوک لێل دەدەن کە دەکەوێتە پرد و موخەوە لە تەنیشت دیواری سکۆڵەی چوارەم.

پەیی داڵانەیی لە کۆمەڵێک پەیەخانەی دوو بەستی پێکدێت کە دەکەونە پەیەگرێی داڵانەیی، لە بەشی سەرەوەی دەرچەی دەرەوەی کەناڵی ناوەوەی بیستن.

بنیادی ڕیشاڵەکان دابەش دەکرێن بۆ سێ کۆمەڵە (ھەندێ سەرچاوە دوو دانە ھەژمار دەکات):
* پەیی داڵانەییی سەرەوە: ئەم پەیە سەرچاوە وەردەگرن لەو خانە ھەستیارانەی کە دەکەونە سێ شوێنەوە کە ئەوانیش
* ئێسکەگوپی جۆگەی نیمچە بازنەی سەرەوە
* ئێسکەگوپی جۆگەی نیمچە بازنەی تۆڕنە (دەرەکی)
* مەشکاڵە
* ڕیشاڵەکانی پەیی داڵانەییی خوارەوە سەرچاوە دەگرن لەو خانە ھەستیارانەی کە دەکەونە کیسۆڵەوە.
* لقی پشتەوە سەرچاوە دەگرێ لەو خانە ھەستیارانەی دەکەونە ئێسکەگوپی نیمچە بازنەی پشتەوە

## کار
کاری سەرەکی پەیی داڵانەیی بریتیە لە گواستنەوەی زانیاری داڵانەییی (پەیوەندی بە ھاوسەنگیەوە ھەیە) کە پەیوەندی ھەیە بە شوێنی سەر بە گوێرەی شوێنی جەستە. پەیی داڵانەیی لە کاتی جوڵەدا بەھۆی شوێنی سەر بە بەراورد لەگەڵ جەستەدا بە شێوەیەکی بەردەوام چوارچێوەی پەراوێزی جوڵەکان نوێ دەکاتەوە، بۆ نموونە:کاتێک ڕێک وەستاویت و ڕووت کردووەتە پێشەوە، و دەتەوێت سەر بە لای ڕاستدا بجوڵێنیت لەو کاتەدا پێویست دەکات بەرەو لای چەپ خۆت بکشێنیتەوە بۆ دابین کردنی ھاوسەنگی.

## تێکچوون
بە ھۆی فرمانی گواستنەوەی ھاوتا، پەیی داڵانەیی ھاوسەنگی پەستانی خوێن ڕادەگرێت لە کاتی جووڵەدا، ھێشتنەوەی ھاوسەنگی، بیرکەوتنەوە و ڕێدۆزی بۆشایی. باوترین ڕێگە بۆ تێکچوونی پەیی داڵانەیی بریتیە لە بەرەنگاربونەوەی لەگەڵ ئەو دژە بەکتریایانەی کە ژەھرن بۆ پەیی ژمارە ھەشت. ئاسایی یانە ئەو کەسانەی کە پەییان زەرەری پێگەیشتووە دەناڵێنن بە دەست گێژبوونێکی تیژ لەگەڵیدا دڵتێکھاتن/ ڕشانەوە، ئەستەنگی لە ڕێک وەستانی جەستە ھەروەھا چاوبزۆکی بە شێوەیەکی ئاسۆییانە.

## شایستە کاری
جەستە دەتوانێت بە شیوەیەکی خێرا کار بکات بۆ پڕکردنەوەی ئەو کەمتواناییە پەیی داڵانەیی و ئەمەش دەردەکەوێت لە ماوەی ٧ بۆ ١٠ ڕۆژ لە ڕۆژی تێکچونەوە. بەشێکی کەمی نەخۆشەکانی توشبووی تێکچوونی پەیی داڵانەیی دووبارە نیشانەکانی تێدا دەردەکەوێتەوە. ئەم نەخۆشانەش گێژبوونەکەیان جێگەی خۆی ناگرێتەوە لە ئەنجامدا دووچاری گێژبوونی درێژخایەن دەبن. بە ھۆی بەکارھێنانی دەرمانی(betahistine) دەتوانیت نیشانەکانی گێژبوون کەم بکرێتەوە ھەروەھا نەخۆش دەتوانێت ھاوسەنگی بگەڕێنێتەوە لە ڕێگەی چارەسەری سروشتی.

## سەرچاوەکان
*
کوێستان و باغی نیشتمانی کلوێن

وێنۆک|چەپ
**کوێستان و باغی نیشتمانی کلوێن** () کوێستانەکانی باکوری خۆڕئاوای کەنەدایە، کەوتۆتە ھەرێمی یووکان، تێکەڵ بە سنوورەکانی ئەلاسکا، لە ١٩٧٢ دامەزراوە، ڕووبەرەکەی ٢٢،٠١٣ کیلۆمەتری چوارگۆشەیە.

کوێستانەکە بڵندترین لوتکە چیای کەنەدای تێدایە کە بەرزیەکەی ٥،٩٥٩ مەتر بەرزە لەئاستی ڕووی دەریاوە بەناوی لوتکەی لۆگن، ھەروەھا لوتکە چیاکانی سەینت ئیلیاس و گلەیشەرس کەوتونەتە ئەم کوێستانەوە، دارستان و کەژ و دۆڵ و تاڤگە و ڕووبای زۆڕی تێدایە ناوچەیەکی سروشتی دڵڕفێنە.

## ئەمانەش بینە
کوێستان و باغی نیشتمانی ھەڵگوردسەکران

## سەرچاوەکان

* 

پۆل:پێگەکانی کەلەپووری جیھانی لە ویلایەتە یەکگرتووەکان
پۆل:کەنەدا
پۆل:ھەرێمی یووکان
پۆل:تەندرا
پۆل:پارکە نەتەوەییەکانی کەنەدا
کوێستان و باغی نیشتمانی ھەڵگورد سەکران

**کوێستان و باغی نیشتمانی ھەڵگورد سەکران** یەکەم کوێستانی نیشتمانییە لە کوردستان کە بەفەرمی تۆمارکرابێت، کەوتۆتە شارۆچکەی چۆمان لەپاڕێزگای ھەولێر، لەسەر سنووری ڕامیاری نێوان عێراق و ئێران و تورکیا، ١٧٠کم لەناوەندی شاری ھەولێر دوورە. 

تاکە کوێستان و گەورەترینی ھەموو کوردستانە، ڕووبەرەکەی ١،٠٠٠ کیلۆمەتری چوارگۆشەیە لوتکەی ھەڵگورد لە زنجیرە چیاکانی زاگڕۆژ بەناوبانگترین و بەرزترین لوتکەی ھەموو کوردستانی عێراقە، کە بەرزیەکەی ٣٦٠٧م بەرزە لەئاستی ڕووی دەریاوە. 

## سەرچاوەکان

* 

پۆل:جوگرافیای باشووری کوردستان
پۆل:چیاکانی کوردستان
لا چادیێن

"**لا چادیێن**" (بە کوردی: "گۆرانی چاد") سروودی نەتەوەیی وڵاتی چادە. سروودەکە نووسراوە لەلایەن مۆسیقاژەن لویس گیدرۆڵ و قوتابییەکانی. ئاوازی سروودەکە کراوە لەلایەن پۆڵ ڤیلارد. سروودەکە بە سروودی فەرمی چاد ماوەتەوە لەوەتەی وڵاتەکە سەربەخۆییان بەدەستھێنا لەلایەن فەڕەنساوە لە کانوونی دووەمی ١٩٦٠.

## سەرچاوەکان

پۆل:سروودە نیشتمانییەکان
ھێرش بۆ سەر تایتانەکان

زنجیرەیەکی مانگای ژاپۆنییە کە نووسین و وێنەکێشانی لەلایەن ھاجیمێ ئیسایاما بۆ کراوە. ھێرش بۆ سەر زەبەلاحەکان لە جیھانێکی خەیاڵی دانراوە کە مرۆڤایەتی لە ناو شارەکاندا دەژی کە بە سێ دیواری گەورە دەورەدراوە کە پارێزگاریان لێدەکات لەو زەبەلاحانەی مرۆڤ دەخوات کە بە زەبەلاح ناودەبرێن، چیرۆکەکە دوای ئێرێن یێگار دێت، کە پەیمانی لەناوبردنی زەبەلاحەکان دەدات دوای ئەوەی زەبەلاحێک وێرانکردنی شارەکەی خۆی و مردنی دایکی دەھێنێت.ھێرش بۆ سەر زەبەلاحەکان لە گۆڤاری مانگای شۆوننەی کۆدانشا لە مانگی ئەیلولی ٢٠٠٩ تا نیسانی ٢٠٢١ زنجیرەیی کرا، لەگەڵ ئەو بەشانەی لە ٣٤ بەرگی تانکۆبۆن کۆکراوەتەوە

مانگاکە کراوە بە زنجیرەیەکی تەلەفزیۆنی ئەنیمێ کە لە لایەن ستۆدیۆی ویت (وەرزەکانی ١-٣) و ماپا (وەرزی چوارەم) بەرهەم هێنراوە. وەرزی یەکەمی کە بریتیە لە ٢٥ ئەڵقە لە مانگی نیسان تا ئەیلوولی ٢٠١٣ پەخشکرا، دواتر وەرزی دووەمی (١٢ ئەڵقە) لە مانگی نیسان تا حوزەیرانی ٢٠١٧ پەخشکرا، وەرزی سێیەمی (٢٢ ئەڵقە) لە دوو بەشدا پەخشکرا، یەکەم ١٢ ئەڵقەی لە مانگی تەمموز تا تشرینی یەکەمی ٢٠١٨ و دواتر ١٠ ئەڵقەی لە مانگی نیسان تا تەمموزی ٢٠١٩ پەخشکرا. وەرزی چوارەم کە کۆتا وەرزیشە لە مانگی کانوونی دووەمی ٢٠٢٠ بۆ یەکەمجار نمایشکرا، لە بەشی یەکەمیدا ١٦ ئەڵقەی پەخشکرا دواتر بەشی دووەم کە لە ١٢ ئەڵقە پێکهاتبوو لە مانگی یەک تا نیسانی ٢٠٢٢ پەخشکرا، بەشی سێیەم و چوارەمیش بە دوو فیلمی تایبەتی پەخشکرا؛ یەکەمیان لە مانگی ئازاری ٢٠٢٣ بۆ یەکەمجار نمایشکرا، دووەمیان لە مانگی نۆڤەمبەری ٢٠٢٣ بۆ یەکەمجار نمایشکرا.

هێرش بۆ سەر تایتانەکان بووەتە یەکێک لە مانگا و ئەنیمێ سەرکەوتووەکان لە مێژوودا. تیراژی مانگاکە تا مانگی نۆڤەمبەری ٢٠٢٣ زیاتر لە ١٤٠ ملیۆن دانە بوو، ئەمەش وایکرد کە ببێتە یەکێک لە زنجیرە مانگا زیاتر فرۆشراوەکانی هەموو سەردەمێک. چەندین خەڵاتی بەدەستهێناوە، لەوانە خەڵاتی کۆدانشا مانگا، خەڵاتی ئاتیلیۆ میشێلوزی و خەڵاتی هارڤی.

## سەرچاوەکان

## بەستەرە دەرەکییەکان

*  
*  لە کۆدانشا کۆمیکز
* ''ھێرش بۆ سەر تایتان'' لە *[[ئینسایکڵۆپیدیای خەیاڵی زانستی]]*
* 

پۆل:مانگاکانی ٢٠٠٩
پۆل:ئەنیمێ و مانگای جووڵە
پۆل:ئەنیمێ و مانگای فەنتازیای تاریک
پۆل:گۆڕینی قەبارە لە خەیاڵدا
پۆل:مانگاکانی کۆدانشا
پۆل:ئەو مانگایانەی گۆڕدراوە بۆ فیلم
پۆل:زنجیرە مانگاکان
پۆل:شۆنن مانگا
پۆل:ناونیشانەکانی بڵاوکەرەوەی ڤێرتیکاڵ
پۆل:ئەو زنجیرە تەلەڤیزیۆنییە ئەنیمێیانەی لە ٢٠١٣ دەستیان پێکردووە
پۆل:فەنیمەیشن
پۆل:ئەنیمێ و مانگای سەرکێشی
پۆل:ئەو زنجیرە ئەنیمێیانەی پشت بە مانگا دەبەستێت
پۆل:فیلمەکانی ٢٠١٤
پۆل:مانگاکانی ٢٠١٢
پۆل:ئەو زنجیرە ئەنیمێیانەی لە ٢٠١٦ دەستیان پێکردووە
پۆل:ئەو زنجیرە تەلەڤیزیۆنییە ئەنیمێیانەی لە ٢٠١٧ دەستیان پێکردووە
پۆل:ئەو زنجیرە تەلەڤیزیۆنییە ئەنیمێیانەی لە ٢٠١٨ دەستیان پێکردووە
پۆل:مشتومڕەکانی ئەنیمێ و مانگا
پۆل:ئەنیمێ و مانگا دیستۆپییەکان
ھزرڤانەکە

**ھزرڤانەکە** پەیکەرێکی بڕۆنزییە کە ساڵی ١٩٠٢ پەیکەرتاشی فەڕەنسی ئۆگست ڕۆدن دروستی کردووە. پەیکەرەکە پیاوێکی ڕووت  نیشان ئەدا کە دانیشتووە و قۆڵی ڕاستی لە ئانیشکەوە مووچاندووەتەوە و لەسەر ئەژنۆی دایناوە و دەستی ناوەتە ژێر چەنەی و خەریکی تێفکرینە.

پۆل:دانتێ ئەلیگیێری
دوورگەی پرینس ئێدوارد

**ھەرێمی دورگەکانی شازادە ئێدوارد** () لە کەنەدا، دورگەیەکە بەرامبەر کەناراوەکانی ھەرێمی نیو برانزویک لە زەریای ئەتلەسی، سەرەتا لەژێردەستی فەرەنسیەکان بوو بەڵام دواتر لە ١٧٥٨ کەوتە دەست ئینگلیزەکان لە ساڵی ١٨٧٣ بوو بە ئەندام لە یەکێتی کەنەدا، ڕووبەری دورگەکە ٥٦٥٦کم چوارگۆشەیە ژمارەی دانیشتوانەکەی نزیکەی ١٥٠٠٠٠ کەس دەبێت گرنگترین شارەکانی شارلۆت تاون و سەمەرسیدە، شاری شارلۆت تاون پایتەختی ھەرێمەکەیە٠

ناونانی بۆ شازادە ئێدوارد دەگەڕێتەوە کە کوری چوارەمی شاجۆرجی سێیەم پاشای بەریتانیا بوو ھەروەھا باوکی شاژن ڤیکتۆریا بوو.

## خاک و خەڵک
زەویەکی تەختی دەشتەنی ھەیە کە بۆ کشتوکاڵ گونجاوە، زستانێکی وشک و ساردی ھەیە بەڵام ھاوینەکەشی زۆر گەرمە، ڕووبەرێکی باش دارستانی کاژی ھەیە بەرھەمی کشتوکاڵی زۆرە داھاتی ساڵی ١٩٨٢ بڕی ١٨٤ میلیۆن دۆلار بوو جگەلەمە دانیشتوانەکەی خەریکی ماسیگری و پیشەسازی جۆربەجۆرن.
## لە کولتوری باودا
دوورگەی شازادە ئێدوارد بە شوێنی ڕۆمانەکان ناسراوە کە لەلایەن لوسی مۆد مۆنتگۆمێری نووسراون لەنێویاندا ئان لە گرین گەیبڵز.  هەروەها گرنگە بۆ ئەوەی "شوێنی لەدایکبوونی کۆنفیدڕاڵی" بێت، چونکە کۆنفرانسی شارلۆتتاون لە ساڵی ١٨٦٤ لە دوورگەی شازادە ئێدوارد بوو.
## سەرچاوەکان
*

پۆل:پارێزگاکانی کەنەدا

پۆل:ویلایەتەکان و مەڵبەندەکان، دامەزرانی ١٨٧٣
پۆل:دوورگەکانی ئۆقیانووسی ئاتلانتیک
پۆل:ھەموو کۆلکەوتارەکان
پۆل:کۆلکەوتارەکانی جوگرافیا
پۆل:جوگرافیا
پۆل:داگیرگەکانی شانشینی یەکگرتوو
پۆل:کەنەدا
تەسلین، یووکان

وێنۆک|چەپ
**تەسلین** گوندێکە لە ھەرێمی یووکان لە کەنەدا، گوندەکە کەوتۆتە سەر ھێلی ھاتووچۆی سەرەکی ئەلاسکا (ھێلی ٨٠٤ بەرەو ئەلاسکا)، گوندەکە دروست بوو کاتێک ھاوبەشگای ھێدسن بەی ڕێگای بەرەو ئەلاسکا دروست کرد نوسینگەیەکی نامەبەری لەسەر ئەم ڕێگایە دانا دواتر دەوروپشتی نوسینگەکە بووە شوێنی نیشتەجێبوون، بەپێی سەرژمێری ٢٠١١ دانیشتوانی گوندەکە ١٢٢ کەسە، ئەمە لەکاتێکدا لە ٢٠٠٦ ژمارەی دانیشتوانی ١٣٨ کەس بوو.

## سەرچاوەکان

* 

پۆل:ھەرێمی یووکان
پۆل:کەنەدا
پۆل:تەندرا
داوسن

وێنۆک|چەپ
**داوسن** () شارۆچکەیەکە لە ھەرێمی یووکان لە کەنەدا، ژمارەی دانیشتوانی ١٬٣١٩ کەسە بەپێی سەرژمێری ٢٠١٠، ڕووبەرەکەی ٣٢٬٤٥کم چوارگۆشەیە.

## ھەڵکەوتەی شوێن
ھاوسنوورە لەگەڵ:
* زەریای بەستەلەکی باکور.

## سەرچاوەکان
*

## بەستەرە دەرەکییەکان

پۆل:شوێنە ئاوەدانەکان، دامەزرانی ١٨٩٦
پۆل:ھەموو کۆلکەوتارەکان
پۆل:ھەرێمی یووکان
پۆل:کەنەدا
پۆل:جوگرافیا
قاوەخانە

وێنۆک | 220x124px | چەپ | قاوەخانەی مەچکۆ لە ھەولێر
**قاوەخانە، کافێ، کافە، کافتریا** یان **کۆفیشۆپ** ئەو جێگەیەیە کە قاوە و خواردنەوەی دیی وەکی چای تێدا پێشکەش دەکرێ، و ھەندێکجاریش دەکرێ خواردنی وەک ساندویچ و کێک و ھەویرکاریی دیکەشی تێدا پێشکەش بکرێ، لە وەڵاتانی ڕۆژھەڵاتی ناوین زۆرجار نێرگەلەشی تێدا دەکێشرێ

پۆل:قاوەخانەکان
پۆل:داھێنانەکانی عەرەبەکان
پۆل:قاوە
پۆل:جۆرەکانی ڕێستۆرانت
کۆپا ئەمریکای ٢٠٢١

**کۆپا ئەمریکای ٢٠٢٠** دەبێتە ٤٧ھەمین پاڵەوانییەتی لە زنجیرە پاڵەوانییەتییەکانی کۆپا ئەمریکا کە چوار ساڵ جارێک ئەنجامدەدرێت. پاڵەوانەتییەکە لەلایەن یەکێتی تۆپی پێی ئەمریکای باشوور (کۆنمیبپۆڵ)ەوە سەرپەرشتی دەکرێت. پاڵەوانەتییەکە لە وڵاتانی کۆڵۆمبیا و ئەرژەنتین بەڕێوەدەچێت لە ڕێکەوتی ١٢ی حوزەیران بۆ ١٢ی تەممووزی ٢٠٢٠. کۆپا ئەمریکای ٢٠٢٠ بۆ یەکەم جار لە دوو وڵات بەڕێوەدەچێت لەوەتەی ١٩٨٣، کاتێک پاڵەوانەتییەکە بۆ یەکەم جار لە دوو وڵات بەڕێوەچوو. کۆپا ئەمریکای داھاتوو لە سالی ٢٠٢٤ بەڕێوەدەچێت.

بەڕازیل براوەی کۆپا ئەمریکای پێشووتر بوون، توانیان بۆ نۆھەمین جار پاڵەوانەتییەکە ببەنەوە لە ٢٠١٩.

## باکگراوند
لە ئازاری ٢٠١٧، کۆنمیبۆڵ ئەوەیان ڕاگەیاند کە کۆپا ئەمریکا لە ٢٠٢٠ ئەنجامدەدرێت بەھۆی گۆڕانی ڕۆژژمێر و ڕێکەوتی پاڵاوتنەکە.

## یاریگاکان
٩ یاریگا لە ٩ شار میوانداری پاڵاوتنەکە دەکەن، پێنجییان کە لە ئەرجەنتینە و پێنجییان لە کۆلۆمبیایە. یاری کۆتایی پاڵاوتنەکە لە کۆلۆمبیا ئەنجامدەدرێت.

## سەرچاوەکان
سکاربۆرۆ، تۆرنتۆ

**سکاربۆرۆ** ناوچەیەکی نیشتەجێبوونە لە تۆرەنتۆ، ئەنتاریۆ، کەنەدا، دەکەوێتە خۆڕھەڵاتی تۆرەنتۆ، شەقامی ڤیکتۆریا پارک دەکەوێتە خۆڕئاوای سکاربۆرۆ ھەروەھا شەقامی ستیلس دەکەوێتە باکوری ھەریەک لە ڕووباری ڕۆج و شارەدێی پیکەرینگ دەکەونە خۆڕھەڵاتی، دەریاچەی ئەنتاریۆ لە بەشی باشوریەتی، لەبارەی شارەوانیە ھاوسێکانی شارەوانی نۆرس یۆرک و ئیست یۆرک و تۆرەنتۆی کۆن دەکەونە خۆرئاوای،  شارەوانی مەرکھام دەکەوێتە باکوری، ناوی سکاربۆرۆ بەناوی سکاربۆرۆی باکوری یۆرکشری ئینگلتەراوە نراوە
چەپ|وێنۆک|ترامێک لەشەقامی کینگستن ڕەت دەبێت بەرەو شەقامی پیرشماونت، لە ساڵی ١٨٩٣ یەکەم ھێلی ترام لە سکاربۆرۆ دامەزرا.
وێنۆک|چەندین باڵاخانەی نوێ لە نزیک سکاربۆرۆ تاون سەنتەر دروست کراون لە کۆتایی سەدەی بیستەم و سەرەتای سەدەی بیست و یەکدا.
لە ٢٩ یۆنیۆی ١٩٨٣ بوو بە شارەوانی سەربەخۆ
چەپ|وێنۆک|چەمی ڕۆج Little Rouge Creek لەباخچەی Rouge National Urban Park. چەمێکە کە ئاوی کۆمەڵێک چەمی تری خراوەتە سەری و بە سکاربۆرۆ ڕەت دەبێت.
وێنۆک| ڕۆخەکانی سکاربۆرۆ The Scarborough Bluffs

## پێکھاتەی دانیشتوان
چەپ|وێنۆک| ڕێژەی پێکھاتەی دانیشتوانەکەی بەپێی ٢٠٠٦
وێنۆک| گەشەسەندنی دانیشتوانی سکاربۆرۆ ،١٧٩٦–٢٠٠١

## پەراوێزەکان

## سەرچاوەکان
* 

## بەستەرە دەرەکییەکان
* کۆمەڵەی سکاربۆرۆ بۆ ئەرشیفە مێژووییەکان
* ئەرشیفی تۆرەنتۆ بەشی سکاربۆرۆ
* کەسایەتیەکانی  سکاربۆرۆ

پۆل:تۆرەنتۆ
پۆل:کەنەدا
پۆل:ئەنتاریۆ
ئەی کەنەدا

**سروودی نیشتمانی کەنەدا**
ئەی کەنەدا لەگەڵ سروودی شاھانە (خوا شاژن بپاڕێزێت) کە ھەردووکیان بە سروودی فەرمی نیشتمانی دادەنرێت بەڵام لەکاتی ئێستا حکومەتی کەنەدا تەنھا سروودی ئەی کەنەدا دەناسێت

## ھۆنراوەکە

## پەراوێزەکان

## سەرچاوەکان
*  

## بەستەرە دەرەکییەکان

پۆل:کەنەدا
پۆل:سروودە نیشتمانییەکان
پۆل:ھەموو کۆلکەوتارەکان
پۆل:کۆلکەوتارەکانی گۆرانی
پۆل:مۆسیقا
پۆل:گۆرانییە فەڕەنسییەکان
پۆل:مۆسیقای پاوانی گشتی
ڕێکخراوی ئازادی فەڵەستین

**ڕێکخراوی ئازادی فەڵەستین**

ڕێکخراوێکی سیاسی - سەربازیە، لەلایەن https://web.archive.org/web/20130712155356/http://united/&#x20;nations.com "نەتەوەیەکگرتووەکان" بە فەرمی دانیپێدانراوە وەک نوێنەرێکی شەرعی گەلی فەڵەستین، لە ساڵی ۱۹٦٤ لە کۆنگرەی یەکەمی فەڵەستینی عەرەبی دروستبوو لە شاری ئۆرشەلیم(قودس) بەهۆی بڕیاری "لوتکەی عەرەبی" لە شاری (قاهیرە) لە ساڵی ۱۹٦٤ بۆ نوێنەرایەتیکردنی فەڵەستین لە کۆڕە نێودەوڵەتیەکاندا، هەریەک لە "جوڵانەوەی فەتح" و "جەبهەی شەعبی بۆ ئازادی فەڵەستین" لە خۆدەگرێت.
وۆڵ مارت

**وۆڵ مارت** () ھاوبەشگایەکی فرۆشتنی کەلوپەلە بەگەورەترین ھاوبەشگا دادەنرێت لە ڕووی زۆری داھاتییەوە، ھاوبەشگایەکی ئەمەریکییە.

## مێژوو
دەستپێکی ھاوبەشگاکە بۆ ١٩٦٢ دەگەڕێتەوە یەکەم بازاڕی لەلایەن سام واڵتن کرایەوە، لە ساڵی ١٩٦٨ یەکەم بازاڕی لە دەرەوەی ھەرێمی ئەریکنساس کردەوە، لە ١ی تشرینی یەکەمی ١٩٧٢ پشکی لە بۆرسەی ئەمریکی بەرزبویەوە،

## بازاڕەکان
ھاوبەشگاکە پتر لە ١٠٩٠٠ بازاڕی لەسەرانسەری جیھان ھەیە، کە ٤٠٩٢بازاڕی لە ولاتە یەکگرتوەکانی ئەمەریکایە ئەوانیتری بە ڕێژەی جیاواز دابەش بوونە بەسەر ھەریەک لە وڵاتانی کەنەدا و مەکسیک و ئینگلتەرا و ئەڵمانیا، خێزانی والتن دەستیان بەسەر ھاوبەشگاکە داگرتوە بە جۆرێک ئەندامانی خێزانەکە لە پلە ھەرە بەرزەکانی ھاوبەشگاکەن بەجۆرێک زۆربەیان ناویان لەڕێزبەندی ھەرە دەوڵەمرندەکانی جیھانن بەگوێرەی گۆڤاری فۆربیس

## کاروباری گشتی
ھاوبەشگاکە ڕوبەروی ڕەخنەی توند بۆتەوە لەلایەن کۆمەڵە کۆمەڵایەتیەکانی ئەمریکا بەھۆی خراپی مامەلە کۆمەڵایەتیەکانیان لەگەڵ فەرمانبەرەکانیان بەھۆیەوە سەدان لقی بچوکی داخراوە.

### پێگەی ئەلیکترۆنی
Walmart.com توانیویەتی ٣٠٤ میلیۆن کەس ڕابکێشێت ساڵانە

## سەرچاوەکان
* 

## بەستەرە دەرەکییەکان
* 
* Wal-Mart Stores Corporate Site

پۆل:کۆمپانیاکانی ویلایەتە یەکگرتووەکان
پۆل:ھەموو کۆلکەوتارەکان
پۆل:کۆلکە-وتارەکانی ویلایەتە یەکگرتووەکان
پۆل:ئابوری
پۆل:کەنەدا
پۆل:ئەو کۆمپانیانەی لە بۆرسەی نیویۆرکدا ناویان هاتووە
پۆل:کۆمپانیاکان لە تێکڕای پیشەسازیی داو جۆنز
پۆل:ئەو کۆمپانیانەی لە بۆرسەی نیویۆرکدا ناویان ھاتووە
پۆل:کۆمپانیا فرەنەتەوەییەکان کە بارەگاکەیان لە ئەمریکایە
پۆل:وردەفرۆشە سەرھێڵەکانی ویلایەتە یەکگرتووەکان
ڕوخ (ئەفسانە)

وێنۆک|باڵندەی ھۆمما
**ڕوخ** باڵندەیەکی ئەفسانەییە کە خاوەن قەبارەیەکی مەزنە، ھەندێک لە داستانەکان وەھا دەگێرنەوە کە توانای ھەڵگرتنی کەرکەدەنێکی ھەیە، ھەرەوھا ناوی ھاتووە لە سەرکێشیەکانی سەندیباد لە پەرتوکی ھەزار و یەک شەوە

ھەروەھا لە گەشتەکانی ئیبن بەتوتە ناوی ھاتووە لە چیرۆکی دەرچوون لە چین بەرەو ھیندستان کەلەوێ بەناوی ڕوخ ناساندوێتی، ھەروەھا مارکۆپۆلۆش لە پەرتوکی گەشتەکانی لە مەدەگەشکەر و دوورگەکانی دەورو پشتی قیلۆچی ئەفریکا ئاماژەی پێکردوە.[٣]

## سەرچاوەکان
* 

## بەستەرە دەرەکییەکان

پۆل:ھەموو کۆلکەوتارەکان
پۆل:ئەفسانە
پۆل:داستان
پۆل:باڵندە ڕاوکەرە میتۆلۆژییەکان
سپۆرت چێک

**سپۆرت چێک** () بە گەورەترین ھاوبەشگا دادەنرێت لەکەنەدا بۆ فڕۆشتنی جلوبەرگ و پێداویستی وەرزشی، ھاوبەشگاکە بەپێی ساڵی ٢٠١٧ بڕی ١٩٥ لق و باژێڕی ھەیە لەسەرانسەری جیھان، تاکە باژێڕی نیشتمانیە لەکەنەدا بۆ بواری وەرزشی لەکاتێک لە ھەرێمەکانی باکوری خۆڕئاوا و نونەڤوت ھیچ لقێکی نیە، ھەریەک لە ھەرێمەکانی کیوبیک و یووکان ھاوبەشگای ()بەکاردێنن کە ھاوبەشگایەکی دەستەخوشکێتی، کە ھەرھەموویان سەر بە ھاوبەشگای داکانە، FGL Sports، کە زیاتر لە دە جۆر نیشانەی بازرگانی تری ھەیە بۆ بواری وەرزشی.
[وێنۆک|یەکێک لە فڕۆشگاکانی سپۆرت چێک لە [تۆرنتۆ|تۆرەنتۆ]]
لەساڵی ١٩٩٩بازاڕگایSport Supercenter کرایەوە لە نھۆمی دووەمی Londonderry Mall، کەلەشوێنی وۆل مارت Walmart بوو

## سەرچاوەکان
* 

## بەستەرە دەرەکییەکان
* وێبگەی فەرمی 

پۆل:کەنەدا
پۆل:تۆرەنتۆ
پۆل:ئابووری
شاپەرز درەگ مارت

وێنۆک|یەکێک لە دەرمانخانەکانی شاپەرز درەگ مارت لە نۆرس یۆرک تۆرەنتۆ

**شاپەرز درەگ مارت** () بریتییە لە زنجیرە دەرمانخانەیەک لە کەنەدا بارەگای سەرەکیان لە تۆرەنتۆ ،ئەنتاریۆ کەنەدا یە، زیاتر لە ١٣٠٠فڕۆشگای ھەیە لەھەموو کەنەدا دا لە یازدە ھەرێم لقیان ھەیە، تەنھا لە ھەرێمی کێبێک لەژێرناوی Pharmaprix بازرگانی دەکەن.

دەرمانخانەکە دامەزراوە لەلایەن خێزانی مۆرای کۆفلەر Koffler کە پێشتر خاوەنداریەتی دەرمانخانەی سوپەر فارمیان دەکرد، دەرمانخانەی سوپەرSuper-Pharm پێشتر (٢٠٠٥–٢٠١١)لە ھەریەکە لە چین و پۆلۆنیا و ئیسرائیل خزمەتگوزاریەکانیان پێشکەش دەکردن، نیشانی بازرگانی Shoppers Drug Mart لەلایەن ھونەرمەند سیلڤان لیۆ نەخشێندراوە.

## سەرچاوەکان
*

## بەستەرە دەرەکییەکان
* 

پۆل:کەنەدا
پۆل:تۆرەنتۆ
پۆل:دەرمانەکان
پۆل:دەرمانخانە
پۆل:یەکگرتنەوە و دەستکەوتن ساڵی ٢٠١٤
پۆل:کۆمپانیاکانی کۆلبێرگ کراڤیس ڕۆبەرتس
ئێچ ئاند ئێم

**ئێچ ئاند ئێم** (H&M یان Hennes & Mauritz AB) ھاوبەشگایەکی سوێدیە بۆ بازرگانی سنوردار کە جلوبەرگ دەفرۆشێت، بە گۆڕان و شێوازی تازەی جلوبەرگ بەناوبانگە کە پۆشاکی پیاوانە و خاتونانە پێشکەش دەکات جگە لە پۆشاکی تایبەت بۆ ھەرزەکار و منداڵان. لە ٦٢ وڵات لقی ھەیە کۆی گشتی ھەموو لقەکانی ٤٥٠٠فڕۆشگایە کە ١٣٢٬٠٠٠کارمەندیان ھەیە بەپێی ساڵی ٢٠١٥، ھەروەھا لە ڕێگای ئەنتەرنێتەوە کاڵاکانیان دەفڕۆشن لە ٣٢ وڵات.
[وێنۆک|یەکێک لە دەروازەکانی ئێچ ئاند ئێم لە [تۆرنتۆ|تۆرەنتۆ]]

## ھاوبەشگاکە لەسەرانسەری جیھان
ژمارەی کۆگاکانی بەپێی ژمێرکاری مایۆی ٢٠١٨

## سەرچاوەکان
* 

پۆل:بازرگانی
پۆل:سوێد
پۆل:ئەورووپا
پۆل:کەنەدا
نۆرد سترۆم

[چەپ|وێنۆک|240x240پیکسڵ|یەکێک لە فڕۆشگاکانی نۆرد سترۆم لە لەیک ستی ،[یووتا|یوتا]]
**نۆردسترۆم** ()ھاوبەشگایەکی کاڵافرۆشی و وردەوارەی کەسێتیە، ھاوبەشگایەکی ئەمەریکاییە کە جۆرەھا جلوبەرگ و پێداویستی جوانکاری و پێڵاو و خشڵ دەفرۆشێت، بارەگای سەرەکی لە وڵاتەیەکگرتوەکانی ئەمریکایە. لە ساڵی ٢٠١٢ بەناونیشانی پێنجەمین زنجیرە باژێڕی وردەواڵەفڕۆشی ناسێندرا، ھەروەھا لە ساڵی ٢٠١٣لە ئەمریکا لە ڕێزبەندی ٣٤مین گەورەترین ھاوبەشگا دانرا.

ھاوبەشگاکە لە ١٩٠١لەلایەن جان دەبڵیو بەھاوبەشی لەگەڵ کارڵ وافین دامەزرا کاتێک بەیەکەوە دوکانێکی پێڵاوفڕۆشیان دانا، ھاوبەشگاکە لەماوەی ساڵانی کارکردنی توانی ھەوادارێکی زۆر بۆخۆی پەیدابکات و پەرەی زیاتر بەخۆی بدات، ئەمڕۆ یەکێکە لە ھاوبەشگا ھەرە مەزن و بەناوبانگەکانی جیھان.
[وێنۆک|یەکێک لە دەروازەکانی نۆرد سترۆم لە [تۆرنتۆ|تۆرەنتۆ]]
نوسینگەی سەرەکی ھاوبەشگاکە لەشاری سیاتلە لە واشینگتۆن، ھاوبشگاکە خاوەنی پشک و ھەژمارێکی بەھێزە لە بازاری بۆرسەی ئەمریکی.

## پەراوێزەکان

## سەرچاوەکان
* 

## بەستەرە دەرەکییەکان
* وێبگەی فەرمی 

پۆل:کۆمپانیاکان، دامەزرانی ١٩٠١
پۆل:CS1 errors: dates
پۆل:ئەمریکا
پۆل:بازرگانی
پۆل:ئەمەریکای باکور
پۆل:ئەو کۆمپانیانەی لە بۆرسەی نیویۆرکدا ناویان هاتووە
پۆل:ئەو کۆمپانیانەی لە بۆرسەی نیویۆرکدا ناویان ھاتووە
لە گیا درێژەکەدا

**لە گیا درێژەکەدا** () فیلمێکی دراماتیکی سەرکێشی ترسناکە، لە ٢٠١٩ کەنەدا بەرھەمی ھێناوە، لە دانان و دەرھێنانی ڤینچنزۆ ناتالی یە و پاتریک ویلسن ڕۆڵی سەرەکی تێدا گێڕاوە فیلمەکە لە چیرۆکێکی ستیڤن کینگ و جۆ ھیل وەرگیراوە کە لە ٢٠١٢ نوسیویانە

بۆ یەکەم جار فیلمەکە لە ٢٠ی ئەیلوولی ٢٠١٩ نمایشکرا لە فیستیڤاڵی Fantastic Fest دواتر لە ٤ی تشرینی یەکەمی ٢٠١٩ لەڕێگای نێتفلیکس خرایە بەردیدی بینەران

## چیرۆک
ژن و مێردێک لەڕێگان بەرەو سانتیاگۆ تاوەکو لەوێ ژنەکە منداڵەکەی دابنێ بەڵام لەڕێگا نزیک لە کڵێسایەکی کۆن ڕووبەروو بە کێڵگەیەکی فراوان و چڕ بە گژوگیا دەوەستن لەناکاو گوێیان لە دەنگی مێردمنداڵێک دەبێت کە داوای یارمەتی دەکات لەناو کێڵگەکە ئەوانیش بریار دەدەن کە بچن یارمەتی بدەن کاتێک دەچن بۆناو کێڵگەکە ھەندێک شت ڕوودەدات بەجۆرێک کە ناتوانن لێی دەربچن و ڕێگای دەربازبوون نادۆزنەوە، لەناوکێڵگەکە منداڵەکە دەدۆزنەوە و دەبینن کە دایک و باوکی منداڵەکەش لەگەڵ سەگەکەیان لەناو کێڵگەکە گیربووینەو ناتوانن بگەڕێنەوە سەر ڕێگای سەرەکیان چەندین ڕووداوی ئاڵۆز ڕوودەدەن کە سەرلێی دەرکردن ئاستەمە

## ڕەھەندی ھزری
بەرجەستەی ئافرەتی دووگیان دەکات لەبارەی ئەو ئازار و گێژەلوکەی مێشک کە دەیچێژێت بەشێوەی دووبارە بۆ ماوەی نۆ مانگ، وە نیشانی دەدات ھەتا نەبیتە دایک و خۆت دەست لەبەردەکە نەدەیت ھەستی پێناکەیت، ھەروەھا بەرجەستەی کاریگەریە خراپەکانی ژینگەی پەروەردەیی منداڵ دەکات بەتایبەت کە منداڵێک بە ئەزمونێکی تاڵ دادەڕوات ئەنجامەکانی چین، لەگەڵ ڕۆڵی برا لەپشتیوانی خوشک دا کە ھەمیشە خۆی بۆ تەرخان دەکات زاتر لەھەرکەسێک

## بەرھەم ھێنان

## سەرچاوەکان
* 

## بەستەرە دەرەکییەکان
* 
* 

پۆل:فیلمە ڕاستەقینەکانی نێتفلیکس
پۆل:فیلمە کەنەدییەکان
پۆل:فیلمەکان بە زمانی ئینگلیزی
پۆل:فیلمە دراماکانی دەیەی ٢٠١٠
پۆل:فیلمەکانی ٢٠١٩
پۆل:فیلمەکان بە زمانی ئینگلیزی لە دەیەی ٢٠١٠
پۆل:فیلمەکانی نێتفلێکس بە زمانی ئینگلیزی
پۆل:فیلمەکانی تایم لوپ
پۆل:فیلمە کەنەدییەکانی دەیەی ٢٠١٠
پۆل:فیلمە درامییە ترسناکەکانی دەیەی ٢٠١٠
پۆل:فیلمە ترسێنەرەکانی ٢٠١٩
پۆل:فیلمە کەنەدییەکان بە زمانی ئینگلیزی
پۆل:فیلمەکان لەسەر بنەمای ڕۆمانە ترسناکە ئەمریکییەکان
پۆل:فیلمەکان لەسەر بنەمای بەرھەمەکانی ستیڤن کینگ
پۆل:ئەو فیلمانەی لە شاری تۆرنتۆ وێنەیان گیراوە
پۆل:فیلمە ترسناکە فۆلکلۆرییەکان
پۆل:تولازی لە فیلم
پۆل:فیلمە ترسناکەکان بە زمانی ئینگلیزی
گۆڕەپانی یانگ - دەنداس

[وێنۆک|گۆڕەپانی یانگ و دەنداس لە [تۆرنتۆ|تۆرەنتۆ]]

**گۆڕەپانی یانگ - دەنداس** () گۆڕەپانێکی گشتییە لە خاڵی یەکتربڕینی شەقامی یانگ و شەقامی دەنداس لەبەشی خوارەوەی بە لای خۆڕھەڵاتی شەقامی یانگ کەوتۆتە ناوشاری تۆرەنتۆ لەبەشی خۆڕھەڵاتی داون تاون، ئەم گۆڕەپانە لەلایەن Brown and Storey Architects نەخشەی بۆ داڕێژراوە لە ١٩٩٧ لە ساڵی ٢٠٠٢ تاوەکو ئەمڕۆ پێشوازی لە ھەزاران ڤیستیڤال و بۆنە جۆربەجۆرەکان کردوە چورگۆشەیەکی سەرنج ڕاکێشی گەشتیارانە و ڕۆژانە دەیان چالاکی جۆربەجۆری لێ ئەنجام دەدرێت، ئێستا بۆتە ھێما و دروشمی تۆرەنتۆ کە بەھۆیەوە ملیۆنان گەشتیار ڕادەکێشێت جگە لەوەی ناوجەرگەی شارە و مەڵبەندێکی گرنگی ئابوری وبازاڕ کردنە. لەلایەن شارەوانییەوە خاوەندارییەتی دەکرێت و تاکە گۆڕەپانی کەنەدایە کە لەلایەن ھەردوو کەرتی تایبەت و گشتییەوە بەڕێوە دەبردرێت، بە قەرەباڵغترین چوارگۆشە دادەنرێت لەسەرانسەری ھەموو کەنەدا کە ڕۆژانە پتر لە ١٠٠٬٠٠٠ کەس سەردانی دەکات.

وێنۆک|گۆڕەپانی یانگ و دەنداس بە کاتی شەو لە تۆرەنتۆ
گۆڕەپانەکە پڕە لە دیمەنی جوان و گرنگترین و بەناوبانگترین شوێنەکانی تۆرەنتۆی لێ نزیکە وەک، ئیتن سەنتەر(Toronto Eaton Center) و شانۆگەری Ed Mirvish باڵاخانەیCitytv. ھەروەھا وێستگەی ھۆینی میترۆی ھەیە و پاسیشی ھەیە، تەلارەبەرزەکانی بە شاشەی گەورە و گلۆپی ڕەنگاوڕەنگ ڕووپۆش کراوە کە پاگەندە بۆ ھاوباشگا و کاڵابازرگانییەکان دەکەن، گۆڕەپانەکە ھاوشێوەی گۆڕەپانی تایمزە لە نیویۆرک.

## سەرچاوەکان
* 

پۆل:تۆرەنتۆ
پۆل:کەنەدا
پۆل:شەقامەکان و ڕێگەکان
محەممەد حەمزە زوبەیدی

**محەممەد حەمزە زوبەیدی** (١٩٣٨ - ٢ی کانوونی یەکەمی ٢٠٠٥) سەرۆکوەزیرانی عێراق بوو، زوبەیدی یەکێک بووە لەو کەسانەی کە ھاوکاری سەددام حوسەین بوو لەئەنجامدانی تاوان و کووشتاری لە عێراق.

لەدوای ڕووخانی ڕژێمی بەعس لە عێراق، لە ڕۆژی ٢٠ی نیسانی ٢٠٠٣ زوبەیدی وەک یەکێک لە تاوانبارە داواکراوەکان دەستگیردەکرێت و تا کۆتا ڕۆژەکانی ژیانی لە زیندانی ئەمریکییەکان مایەوە.

## سەرچاوەکان
* بەشدارییەکانی ویکیپیدیای ئینگلیزی. لە وتاری Mohammed Hamza Zubeidi. دوایین سەردانیکردن لە ١٨ی تشرینی دووەمی ٢٠١٩.

پۆل:خەڵکی بەغدا
پۆل:سەرۆک وەزیرانی عێراق
پۆل:مردووانی ٢٠٠٥
پۆل:لەدایکبووانی ١٩٣٨
کاسواری

وێنۆک
زیاتر لە دارستانەکانی ئوسترالیا دەژێت ، سێ جۆری هەیە لە تەواوی جیهاندا بەگشتی ڕووەکخۆر و گۆشت خۆرە ئاژەڵی بچووک و گیا و میوە دەخوات سێ پەنجەی هەیە و باڵێکی تا بڵێی بچووکیان هەیە کاسواری دوو مەتر درێژە و کێشی ٥٨ کیلۆگرامە  هەر نێرەیەک ٧ کیلۆمەتر ڕووبەری دەوێت وە نێرەکانیش بێچووەکان گەورەدەکەن کە ٥٢ ڕۆژ لەلای هێلکەکە دەبن و هەشت مانگیش تا بێچووەکە گەورە دەکات هەروەها نیوەی بێچووەکانی کاسواری دەکەن بەقۆناغی پێگەیشتن ! بە گشتیس تەمەنیان لەنێوان ٤٠-٥٠ ساڵە لە سروشتدا

پۆل:ئەو باڵندانەی نافڕن
پۆل:مەلە نەفڕەکان
ھومفری داڤی

وێنۆک|وێنەیەکی ھومفەر داڤی لەلایەن تۆماس فلیپسەوە کێشراوە

**ھومفر داڤی** (١٧ی کانوونی یەکەمی ١٧٧٨ – ٢٩ی ئایاری ١٨٢٩) کیمیاگەرێکی ئینگلیزییە و دۆزەرەوەی سۆدیۆم و پۆتاسیۆمە، وە لەنێوان ساڵانی ١٨٢٠ تا ١٨٢٧ سەرۆکی زانکۆی مەلەکی بووە.

## ژیانی ھومفر
ھومفر لە شاری بنزاس لە ١٧ی کانوونی یەکەمی ١٧٧٨ لە ناوچەی کۆرنۆل لە ئینگلتەرا لەدایکبووە. ھەر لە بنزاس خوێندوویەتی، دوای مردنی باوکی نێردراوە تا دووبارە بخوێنێتەوە و کاریش بکات. ھەر بەو بۆنەیەوە توانیویەتی کاری تاقیگە و خوێندنی دەرمانخانە بکات، ھومفەر توانی بیسەلمێنی کە لەشی مرۆڤ ئۆکسیدی نیترۆی (N2O) تێدایە، دوای ساڵی ١٨٠١ چووە شاری لەندەن و لە پەیمانگای پەرەپێدانی زانست و بڵاوکردنەوەی زانیاری وەک مامۆستای یاریدەدەر کاری دەکرد. لە ساڵی ١٨٠٢ لە زانکۆی مەلەکی لە لەندەن بووە مامۆستای کیمیا، وە دوای ساڵی ١٩٢٠ بووە سەرۆکی زانکۆی مەلەکی.

## مردنی ھومفر
لێکۆلینەوەکانی ھەندێک جار زۆر ترسناک بوون؛ لەکاتی ئاشکراکردنی سۆدیۆم ئازار بە چاوەکانی گەیشت، وە ٢ پەنجەی دەستی لەدەستدا و لەکۆتایییەکانی ژیانی کێشەی تەندروستی زۆری بۆ دروستبوو و بەردەوام چارەسەری وەردەگرت ھەتا لەکۆتاییدا لە ساڵی ١٨٢٩دا مرد.

## سەرچاوەکان
* دەرچوون ٢٠١٥: رێگەپێدراو: CC0
* ژیاننامە رێکەوتی دەرچوون: ٢٠١٥

پۆل:لەدایکبووانی ١٧٧٨
پۆل:مردووانی ١٨٢٩
پۆل:نووسەرانی ئینگلیزی سەدەی ١٩یەم
پۆل:باریۆم
پۆل:بۆرۆن
پۆل:کیمیازانانی ئینگلیز
پۆل:ئەندامانی ئەکادێمیای ئەمریکیی ھونەر و زانست
پۆل:ئەندامانی ئەنجومەنی پاشایەتی
پۆل:مەگنیزیۆم
پۆل:ئەندامەکانی ئەکادمیای زانستی شاھانەی سوێد
پۆل:کەسانی پەیوەندیدار بە کارەبا
پۆل:پۆتاسیۆم
پۆل:سۆدیۆم
ھۆمۆ دیۆس: کورتەیەکی مێژووی سبەی

**ھۆمۆ دیۆس: مێژوویێکی کورتی سبەی** (بە عیبری: ההיסטוריה של המחר) کتێبێکی نووسەری ئیسرائیلی یوڤال نوح ھەرارییە. کتێبەکە بۆ یەکەم جار بە زمانی عیبری لە ساڵی ٢٠١٥ بڵاوکرایەوە لەلایەن دەزگای بڵاوکردنەوەی دڤیر. چاپی زمانی ئینگلیزیی کتێبەکە لە ئەیلوولی ٢٠١٦ لە شانشینی یەکگرتوو و لە شوباتی ٢٠١٧ لە ویلایەتە یەکگرتووەکانی ئەمریکا بڵاوکرایەوە.

## وەرگێڕانەکان

## سەرچاوەکان
سوخمە (ڕوونکردنەوە)

__NOTOC__

* سوخمە، بەشێک لە جلی ژنانی کورد
* مەمکەبەند، جلی ژێرەوەی ژنان
ئەڵبەس دەمبڵدۆر

**ئاڵبەس پێرسیڤەڵ وەلفەرک برایەن دەمبڵدۆر** کەسایەتییەکی خەیاڵییە لە زنجیرەی ھاری پۆتەر لە درووستکردنی جەی کەی ڕۆولینگ. بۆ زۆربەی زنجیرەکە، ئەو بەڕێوەبەری قوتابخانەی جادوویی ھۆگوارتزە.

ئاشکرایە کە ئەو دامەزرێنەر و سەرکردەی فەرمانی (فینکس)ە، دەستەیەک کە درووستکراوە بۆ شەڕکردن لە دژی لۆرد ڤۆولدمۆرت، پیاو خراپی زنجیرەکە.

دەمبڵدۆر لە ساڵی ١٨٨١ لەدایکبوو، و کوژرا لە حوزەیرانی ١٩٩٧ دوای ئەوەی قوتابخانەی ھۆگوارتز ھێرشی کرایە سەر لەلایەن شوێنکەوتەکانی ڤۆولدمۆرت، بخۆرە مەرگەکان. دەمبڵدۆر لە قوتابخانەکە نێژرا.

## سەرچاوەکان

پۆل:مردووانی ١٩٩٧
پۆل:ئینگلیزە خەیاڵییەکان
پۆل:کەسایەتییە نێرینەکانی نێو فیلم
پۆل:کەسایەتییە ئێڵ جی بی تییە خەیاڵییەکانی فیلم
پۆل:کەسایەتییەکانی ھاری پۆتەر
ڕاھاتن بە گۆڕانی ئاووھەوا

**ڕاھاتن بە گۆڕانی ئاووھەوا** () وڵامێکە بە گۆڕانی ئاووھەوا و پرۆسەی خۆڕێکخستنە لەگەڵ ئاووھەوای ڕاستی یا ئەو ئاووھەوایەی لە داھاتوودا چاوەڕێ دەکرێ. پانێلی نێوحکوومەتیی گۆڕانی ئاووھەوا ئەم چەمکە بەم جۆرە پێناسە دەکات: "پرۆسەی خۆڕێکخستن لەگەڵ کاریگەرییەکانی ئاووھەوای ڕاستی یا ئاووھەوای چاوەڕێکراو لە داھاتوودا. لە سیستەمە مرۆڤییەکاندا ڕاھاتن ھەوڵی ئەوە دەدات کە خەسارەکان کەم بکاتەوە یا خۆیان لێ بپارێزێت یا ئەو دەرفەتانەی دێنە پێش کەڵک لێ وەربگرێت." ئەم ڕاھاتنە زۆربەی بوارەکانی ژیانی مرۆڤ وەک کشت و کاڵ، پیشەسازی، ژێرخانەکان و پەروەردە دەگرێتەوە.

## ڕاھاتن بە گۆڕانی ئاووھەوا لە بوارە جیاوازەکاندا
### ژێرخان
بۆ ژێرخان پێویستە ئەوە بزانرێت کە گۆڕانی ئاووھەوا چ کاریگەرییەکی چاک یا خراپی لەسەر ژێرخانەکان دەبێت و چ جۆرە گۆڕانکارییەک پێویستە لە داڕشتن، دروستکردن و جۆری کەرەستەکاندا بدرێت بۆ کەمکردنەوەی زەرەرەکان و زیادکردنی سوودەکانی گۆڕانی ئاووھەوا. وەک نموونەیەک ئەگەر ژمارەی ڕۆژە بارانییەکان لە شوێنێکدا زیاد بکات پێویستە داڕشتنی ژێرخانەکان بەجۆرێک بگۆڕدرێت کە لە بەرامبەر ئاودا خۆڕاگرتر بێ و میکانیزمی چۆڕانەوەشی ھەبێت.

### کشت و کاڵ
لەبەر گۆڕانی ئاووھەوا بڕێک زۆربەی شوێنەکانی زەوی بەگشتی گەرمتر دەبن و ژمارەی ڕووداوی کەشوھەوایی وەک لافاو و بارانی قورس زیاد دەکەن. لە بڕێک شوێنی تردا وشکەساڵی زیاتر دەبێت؛ بۆیە پێویستە ئەو ڕووەکانەی کە ڕەحەتتر بە ئاووھەوا تازەکە خوو دەگرن بچێنرێن.

## سەرچاوەکان

## بەستەرە دەرەکییەکان

پۆل:گۆڕانی ئاووھەوا
پۆل:ئاووھەوا
پۆل:ژینگەناسیی ڕوەکی
گەڕەکی دیاگۆن

**گەڕەکی دیاگۆن** شوێنێکی خەیاڵییە دەکەوێتە ناو لەندەنەوە و لە یەکەم پەرتووکی زنجیرەی ھاری پۆتەردا باسکراوە. ئەم گەڕەکە چەندەھا دووکانی گشتی و خزمەتی تایبەتی جادوویی و کەرەستەکانی تێدایە، و ھەروەھا باڕی کۆڵدرۆن و بانقی کڕینکۆتسی تێدایە، کە وای لێکردووە ببێت بە گوورزەی ئاگری جیھانی جادوو لە بەڕیتانیادا. نووسەر ناوی گەڕەکەکەی لە وشەی ئینگلیزی «Diagonal» وەرگرتووە.

## بەستەرە دەرەکییەکان

* ماڵپەڕی فەرمی زنجیرە فیلمەکانی ھاری پۆتەر
پۆل:ھەری پۆتەر
پۆل:شوێنە خەیاڵییەکان
ویندۆز مووڤی مەیکەر

**ویندۆز مووڤی مەیکەر** بەرنامەیەکی دەستکاریکەری ڤیدیۆ و وێنەیە، وە لە پێشترەوە لەلایەن کۆمپانیای مایکرۆسۆفتەوە کاری ڕووکاری بۆ کراوە.

## مێژوو
مێژووی یەکەمین وەشانی بەرنامەکە لە ساڵی ٢٠٠٠ لە ویندۆزME بەردەست بوو.

## سەرچاوەکان
* ماڵپەری فەرمی

## بەستەرە دەرەکییەکان
* 

پۆل:نەرمامێرە لەکارخراوەکانی مایکرۆسۆفت
پۆل:نەرمامێری دەستکاریکردنی ڤیدیۆ
ھۆڕەس سڵەگھۆڕن

**ھۆڕەس سڵەگهۆڕن** () کەسایەتییەکی خەیاڵی ناو زنجیرەی ھاری پۆتەری نووسەری بەڕیتانی جەی کەی ڕۆولینگە. 

## سەرچاوەکان

پۆل:سڵیزرینەکان
ئێر کەنەدا

وێنۆک|بارەگای سەرەکی ھاوبەشگای ئێر کەنەدا
**ھێلی ئاسمانی کەنەدا** یان **ئێر کەنەدا** () ھاوبەشگای نیشتمانی کەنەدیە لەبواری فڕۆکەوانیدا، بارەگای سەرەکی دەکەوێتە شاری مۆنتریاڵ لە ھەرێمی کێبێک لە کەنەدا، بەڵام ناوەندی چاڵاکیەکانی پتر لە فڕۆکەخانەی پێرسنی نێودەولەتیە لە تۆرەنتۆ، مێژووی دامەزراندنی بۆ ساڵی ١٩٣٦ دەگەڕێتەوە، کە ئێستا نۆیەمین گەورەترین ھێلی ئاسمانیە لە جیھاندا کە گەشتەکانی دەگاتە پتر لە ١٥٠ گەشت بۆ ھەریەکە لە ئەمەریکای باکور و ئەمەریکای باشوور و ئەورووپا و ئاسیا و ئوسترالیا، ھاوبەشگاکە ئەندامە لە ھاوپەیمانی ستار، ئێر کەنەدا بە پاشکۆی ھاوبەشگای ئێم ئی سی ئی دادەنرێت کە تایبەتە بۆ بواری فڕۆکەوانی.

## کەشتیە ئاسمانیەکانی
ژمارەی کەشتیە ئاسمانیەکانی ھاوبەشگای ئێر کەنەدا بەم شێوازەی خوارەوەیە (٢١مایۆ٢٠١٦) کە ھەریەکەیان خزمەتگوزاری مۆنیتەر و ئەنتەرنێتی تێدایە، زۆرینەی فڕۆکەکانی مەزن و گەورەن وەک (بۆینگ ٧٦٧، بۆینگ٧٧٧، بۆینگ٧٨٧، ئێرباسA330) ھەریەکەیان کاردەکەن لە فڕۆکەخانەکانی تۆرەنتۆ و مۆنتریال و ڤانکۆڤەر و کالگاری.

## سەرچاوەکان
* 

## بەستەرە دەرەکییەکان
* وێبگەی فەرمی ھاوبەشگاکە 
* وردەکاری فڕۆکەکانی 

پۆل:کۆمپانیاکان، دامەزرانی ١٩٣٧
پۆل:کەنەدا
پۆل:فڕۆکەخانەکان بە پێی وڵات
ھیچ دۆستێک جگە لە چیاکان (دەستەواژە)

**ھیچ دۆستێک جگە لە چیاکان** (بە کوردیی باکووری: Ji çiyan pê ve tu heval nînin) دەربڕینێکی کوردانەیە، مەبەست لێی بێکەسی، بێپاڵپشتی کوردە ھەروەھا لەکاتی خیانەتکردن لە کورد و تەنیا جێھێشتنی لەکاتە ھەستیارەکان ئەم دەستەواژەیە بەکاردێت. ھەندێکجاریش بە ھەستکردن بە غوربەتی و سانسۆرکردنی ئازادی کوردان و بینینی کورد وەک کەمینەیەکی گەورەی بێ دەوڵەت، ئەم دەستەواژەیە بەکاردێت.

## ئەمانەش ببینە
* کتێبی ھیچ دۆستێک جگە لە چیاکان

## سەرچاوەکان

پۆل:چاندی زمانی کوردی
پۆل:پەندی پێشینان
پۆل:نیشتمانپەروەری
پۆل:ناسیۆنالیزم
پۆل:کوردایەتی
کوردانی ژاپۆن

**کوردانی ژاپۆن** (بە ژاپۆنی:在日クルド人) مەبەست لە ئەو کوردانەن کە لە ژاپۆندا نیشتەجێن.

## کێشەی یاسایی
زۆربەی کوردەکانی ژاپۆن ئەوانەن لە شوان و گوندنشینەکانی باکووری کوردستانەوە کۆچیانکردووە بۆ ژاپۆن. کوردەکان لەشارەکانی وارابی و کاواگوچی لە باکووری تۆکیۆ نیشتەجێن، بەتایبەت وارابی کەزۆرجار بە وارابیستان ناوی دەھێنن، بەتایبەت لەلایەن ئەوکەسانەی کە کورد و دۆزی کوردیان لا گرنگە.

## سەرچاوەکان

پۆل:پەرتبوونی کورد
پۆل:گروپە ڕەگەزییەکان لە ژاپۆن
ئەستێرەی SM0313

وێنۆک|وێنەی ئەستێرەی SM٠٣١٣ لەلایەن دەزگای ناسا بە تەلیسکۆبی ھابڵ

**SMSS J031300.36-670839.3** (یاخوود بەکورتی: **SM0313**) یەکێکە لە ئەستێرەکانی ڕێگای شیری و دووریەکەی ٦٠٠٠ ساڵی رووناکیە لە زەوەیەوەم
ئەستێرەکە یەکێکە لە کۆنترین تەنی گەردوونی کە پێشبنی دەکرێت تەمەنی ئەستێرەکە ١٣ میلیار و ٦٠٠ میلیۆن سالە، 
دەستەی فەلەکناسان ڕایانگەیاندووە کە ٦٠٠٠ سالی رووناکی دووری نێوان ئەستێرەکە و زەوی دووریەکی کەمە لە جیھانی گەردووندا،
وە ھەروەھا ستیڤان کیللیر دەربارەی تەمەنی ئەستێرەکە دەلێت: کە ئەستێرەکە لە نەوەی یەکەمی پاشی تەقینەوە گەورەکە

## سەرچاوەکان
* [https://web.archive.org/web/20150426074213/http://www.abc.net.au/science/audio/2014/02/12/3942556.htm Oldest known star reveals early Universe". ئەرشیف لە ٢٦ ئەپرێلی ٢٠١٥
ڕیزبەندیی زانکۆ جیھانییەکانی کیوو ئێس

**ریزبەندی زانکۆی جیھانی** ریزبەندیەکی ساڵانەیە بۆ ٨٠٠ زانکۆیی جیھانی دەکرێ لە ھەموو جیھان دەکرێ و بڵاودەکرێتەوە لەلایەن کۆمپانیای کواکواریلی سیموندس (Quacquarelli Symonds) تایبەت بە فێرکردن..

## سەرچاوەکان
زانکۆی نیشتیمانیی ئوسترالیا

وێنۆک| وێنەی زانکۆکە
**زانکۆی نیشتیمانیی ئوسترالیا** زانکۆیەکی گشتییە کە دەکەوێتە شاری کانبێرا، پایتەختی ئوسترالیا. لە لە ٧ کۆلێژ بۆ توێژینەوە و گەڕانی زانستی پێکھاتووە.

## دامەزراندن
زانکۆیەکە لە ١٩٤٦ بونیادنرا. لە ئێستادا یەکەم باشترین زانکۆی ئوسترالیایە، و بەپێی ریزبەندی زانکۆکانی جیھانیی کیوو ئێس ٢٧ەم باشترین زانکۆی جیھانە.

## سەرچاوەکان
* https://web.archive.org/web/20191008173518/https://www.unipage.net/ru/australian_national_university
* https://orcid.org/members/001G000001G8QffIAF-australian-national-university
خۆپیشاندانەکانی ئێران (٢٠١٩–٢٠٢٠)

**خۆپیشاندانەکانی ٢٠١٩-٢٠٢٠ی ئێران** کۆمەڵێک لە خۆپیشاندان و دەربڕێنی ناڕەزایی لەلایەن خەڵکی ئێران بوو کە بەھۆی گرانبوونی نرخی بەنزین دەستیپێکرد و خۆپیشاندەران خوازیاری لەناوچوونی حکوومەتی کۆماری ئیسلامی و ڕێبەری ئەو وڵاتە، عەلی خامنەیی بوون. خۆپیشاندانەکان سەرەتا وەک کۆبوونەوەی ئاشتیخوازی لە ١٥ی تشرینی دووەم بەڕێوەچوو، بەڵام دوای تێپەڕبوونی چەند سەعات بە ٢١ شار بڵاوبۆوە، لەبەرئەوەی کە فیلمەکانی خۆپیشاندانەکان لە ماوەیەکی کەمدا لە تۆڕە کۆمەڵایەتییەکان بڵاوبوونەوە. ئەو خۆپیشاندانانە دواتر بوونە گەورەترین نائارامیی دژەدەوڵەتی لە مێژووی ھاتنەسەرکاری کۆماری ئیسلامیی ئێرانەوە.

## سەرچاوەکان

## بەستەرە دەرەکییەکان

پۆل:خۆپیشاندانەکانی ٢٠١٩
پۆل:خۆپیشاندانەکانی ٢٠٢٠
پۆل:خۆپیشاندانەکانی ئێران
پۆل:ئابووری ئێران
پۆل:مێژووی کۆماری ئیسلامی ئێران
پەیمانگای زانستی تەلیسکۆپی بۆشایی

**پەیمانگای روانگەکردنی زانستی بۆشایی** (SISCI) ناوەندی چاودێری کارەکانی روانگەکردن ئامێری ھابڵ و جەیمس وێبی بۆشاییە لەو بارەگاییە، ئەو پەیمانگایە لە سنوری کۆلێژی ھومودە سەر بە زانکۆیی جۆنز ھۆبکنز لە بتیمور لە ویلایەتی ماریلاند  

ئەو ناوەندە چاودێری ھەردوو تەلیسکۆبی ھابڵ و جەیمس وێب دەکات.

## سەرچاوەکان

## بەستەرە دەرەکییەکان
* وێبگەی فەرمی

پۆل:تەلیسکۆپی جەیمز وێب
پۆل:زانکۆی جۆنس ھاپکنز
پۆل:گەردوون
کۆلکەرەش (کۆیە)

گوندی **کۆلکەرەش** دەکەوێتە باکووری ڕۆژھەلاتی ھەولێر بەدوری ٨٠ کیلۆمەتر

لەرووی ئیدارییەوە
سەربە ناحیەی سکتان، قەزای کۆیە، پارێزگای ھەولێر.
ھاوسنورە لەگەڵ ھەریەک لە گوندەکانی
(کاموسەک، نازەنین، ئاوڕ، پەرژین، ناحیەی سکتان، کونەفلوسە.

ناوی کۆلکەرەش لە چییەوە ھاتووە
چەندرایەک ھەیە
# کۆکە ڕەشە: پێشتر دانیشتیوانی زۆر بووە خەڵکی ئەم گوندە توشی نەخۆشی کۆکە ڕەشە بوونە
# کۆتکە ڕەش: کۆتک بۆ پێوانەکردنی گەنم بەکاردەھات چونکە جووتیاری زۆری لێبووە
# کۆلکە ڕەشەکە: ئەم گوندە دارێکی گەورەی لێبوە سوتاوە بووەتە کۆلکێکی گەورەی ڕەش
دانیشتووانەکەی نزیکەی ٣٥ خێزانی جێگیر دەبن
سەرەڕای ڕێژەیەکی تر لە شوێنەکانی تر درێژە بە ژیان دەدەن.

بژێوی ژیان
زیاتر بە کشتوکاڵ کردن و ئاژەل داری خەریکن
بەشێکیشی فەرمانبەری حوکمەتن.

کۆڵکەڕەش

لە ڕووی شوێنەوارایەوە:
چەندین شوێنەواری لێیە لەوانە
گردی میران، گردی قەڵات، ئەشکەوتی غەرەکان،
ئەشکەوتی گەرەکون.

چەند چیایەک دەورەی داوە لەوانە
پاڵی بە قۆپی کراوی قەرەی داوە، ڕووی لە کۆشکە نیشک کردوە.

پۆل:گوندەکانی باشووری کوردستان
بارستەی خۆری

وێنۆک|بارستاییی خۆر و ئەستێرەی سەگی گەورە و ئەستێرەی رەوی کورسی و ئەستێرەی ئەلفا راوچیەکان

**بارستاییی خۆر** باڵانسێکی پێوانەیە بەکاردێت لە بەشی فیزیایی فەلەکناسیدا و زانستی فەلەکناسی بۆ پێوانەکردنی بارستاییی ئەستێرەکانی گەردوون و تەنەکانی گەردوونیش بە گشتی. بارستاییی خۆر پێکدێت لە ١ بارستایی کە ٣٣٢٫٩٥٠ ھەزار جار لە بارستاییی زەوی گەورەترە، کە نیشانەکەی پێکدێت لە:

:M_\bigodot=1,9891\times10^{30}\hbox{ kg}

پۆل:خۆر
پۆل:یەکەکانی بارستە
پۆل:گەردوون
مانگەکانی نێپتۆن

[وێنۆک|لەسەرەوە وێنەیەکی نیپتۆن و لەخوارەوەش مانگی [ترایتۆنە لەلایەن کەشتی ئاسمانی گەشتکەر٢ گیراوە]]

**مانگەکانی نیپتۆن** ئەو مانگانەی لە دەوری ھەسارەی نێپتۆن دەخولێنەوە ژمارەیان ١٤ مانگە، کە ناویان لێنراوە خواکانی ئاو لە میتۆلۆژیای یۆنانی، و گەورەترین مانگی نیپتۆن ترایتۆنە.

## سەرچاوەکان
* ناسا باسی مانگەکانی نیپتۆن دەکات

پۆل:گەردوون
پۆل:کۆمەڵەی خۆر
پۆل:مانگەکانی نێپتوون
پۆل:سیستمی خۆری
مانگەکانی پلووتۆ

[وێنۆک| وێنەیەک لەلایەن تەلیسکۆبی [تەلیسکۆپی بۆشاییی ھەبڵ|تەلیسکۆبی ھەبڵ کە ھەر ٤ مانگەکەی پلۆتۆ تێیدا دەرچوە]]

**مانگەکانی پلۆتۆ** مانگەکانی پلووتۆ پێکدێن لە ٥ مانگ، گەورەترینیان مانگی شارۆن(مانگ).

## دیتنەوەی مانگەکان
مانگە گەورەکەی پلووتۆ مانگی شارۆن(مانگ)، کە لەلایەن جەیمس کریستی لە ٢٢ی یۆنیۆی ١٩٧٨، پاشی یەک سەدە لە دیتنەوەی پلووتۆ ئەوجە تانیمانی وێنەی ٢ مانگی دەوری بە شێوەکی گران بگرین لەلایەن تەلیسکۆبی تەلیسکۆبی ھەبڵ لە ساڵی ٢٠٠٥، پاشی لێکۆلینەوە دیتنەوەی مانگەکان و دیتنیان ناویان لێنرا مانگەکانی: مانگی ھیدرا:ئەی ئێس/٢٠٠٥ بی 1 (Hydra:S/2005 P1) و نیکس (مانگ):ئەی ئێس/٢٠٠٥ بی 2 (Nix: S/2005 P2)،

## سەرچاوەکان
* https://www.nasa.gov/vision/universe/solarsystem/hubble_pluto.html 
* https://web.archive.org/web/20051104094343/http://wwwsa.boulder.swri.edu/P1P2_motion.avi

پۆل:گەردوون
پۆل:کۆمەڵەی خۆر
پۆل:مانگەکانی پلۆتۆ
پۆل:سیستمی خۆری
داگیرساندنی بزوێنەر-بە پریشکە

**داگیرساندنی بزوێنەر-بە پریشکە** بزوێنەرێکی سووتانی ناوەکییە. بەگشتی ئەو بزوێنەرانەی کە بە بە نزین کار دەکەن، کاتێک کە کرداری سووتان ڕوودەدات بە یارمەتی پلاکێک کە پریشکەی لێوە دەردەچێت بە ئامادەبوونی تێکەڵەیەک لە ھەواو بەنزین لە ناو لولەکەکە (سلیندەر) ڕوودەدات، کە ئەو کردارە زۆر جیاوازە لەگەڵ داگیرساندنی بزوێنەر بە پەستاوتن بە تایبەتی بزوێنەرەکانی دێزڵ، و کاتێک گەرمی دەگوازرێتەوە بە یارمەتی پەستان لەگەڵ پریشکاندی بەنزین بە بەسە بۆ کرداری پەستێوراو بەبێ یارمەتی ھیچ پریشکەیەکی دەرەکی.

## بەنزینەکان
ھەلگیرساندنی بزوینەرەکان - بە پریشکە بە گشتی دەگەرێتەوە بۆ بزوێنەرەکانی گازۆلین لە باکووری ئەمریکا، لەگەڵ بزوێنەرەکانی بەنزین لە بەریتانیا لەگەل ئەوانەی ماون لە جیھان، ھەرچەندە ئەو بەشانە ڕێگە پێدراو نین، لەوکاتەی کە ھەلگیرساندنی بزوینەرەکان -بە پریشکە باشتر کار دەکات لەگەڵ سووتەمەنی بە بەراورد لەگەڵ بەنزین و گازۆلین، ھەر وەک میتانۆڵ، ئیتانۆڵ، بایۆئیشانۆڵ، و گازی پەستێوراوی سروشتی، ھایدرۆجین

## سووڕی کارکردن
سووڕی کارکردن بۆ ھەردوو بزوێنەری ھەلگیرساندن بە پریشکە لەگەل داگیرساندن بە پەستانێکی زۆر لە بزوەنەرەکان لەوانەیە یەکێک لەو دوانە بێت یان دوو لیدان یان چوار لێدان.

بزوینەری ھەلگیرساندن بە پریشکە لە چوار لیدان کە بزوێنەری سووڕی ئۆتۆیە. کە لەو چوار لێدانەی خوارەوە پێک دێ: لیدانێک بۆ ھاتنە ناوەوەی تێکەڵەکە، لێ دانێک بۆ پەستاوتنی تێکەڵەکە، لیدانێک بۆ وزە مەبەستی گواستنەوەی وزە بۆ بازووی بزوێنەرەکە، و لێ دانێکیش بۆ کردنە دەرەوەی دووکەڵەکەیە؛ و خولانەوەی ھەریەکێک لەو لێدانانە ١٨٠ پلەیە و بۆ چوار لێدان بە ٧٢٠ پلە بۆ خولانەوای کرانک شەفتەکە کۆتایی دێ. ھەر چەندە بۆ یەک خولانەوەی تەواو تەنھا یەک جار وزە بەدەست دی لەو بزوینەرە کاتیک کە بازووی بزوێنەرەکە دووجار دەخولیتەوە.

## سەرچاوەکان

*
کۆما ئاسمین

**کۆما ئاسمین** گرووپێکی مۆسیقای کوردییە کە تەنیا لە ژنان پێک ھاتووە. یەکێک لە ئامانجەکانی گرووپی ئاسمین ئەوەیە کە جوانی ژنان دە ھونەردا دەستنیشان بکات. ھەروەھا مەبەستی دامەزراندنی گرووپێکە کە ھەموو ئەندامەکانی ژن بن. ئەم گرووپە دیارییەکە بۆ تێکۆشانی ژنان لە ٨ی ئازار. زۆربەی ئەندامانی گرووپی ئاسمین کە ١١ کەسن لە ھەمان کاتدا ئەندامی گرووپە جۆراوجۆرە فەرھەنگییەکانن. ناوی ئاسمین لە ناوی گوڵێک وەرگیراوە کە لە شوێنی بەرز و لە کوێستانان شین دەبێتەوە، بەو ھیوایەی گرووپی ئاسمین دە خەباتی ھونەریی خۆیاندا وەک گوڵی ئاسمین گەش و جوان بن.

## سەرچاوەکان
* 

پۆل:گرووپە مۆسیقییە کوردییەکان